25/04/2019 | Administración LocalMunicipal
A Coruña
Educación
Publicación das bases para o proceso de admisión nas escolas infantís integradas na rede de escolas infantís municipais do Concello da Coruña

Bases para o proceso de admisión nas escolas infantís integradas na rede de escolas infantís municipais do Concello da Coruña OBXECTO 1. As presentes bases teñen por obxecto regular o proceso de admisión nas escolas infantís integradas na rede de escolas infantís municipais (REIM en adiante) do Concello da Coruña.2. O Concello da Coruña, titular da rede de escolas infantís municipais, convoca todos os anos un proceso de admisión para cubrir as prazas vacantes antes do inicio do novo curso.3. A adxudicación de prazas regularase por estas bases, polo Regulamento de organización e funcionamento das escolas infantís integradas na rede de escolas infantís municipais do Concello da Coruña (BOP 15 de abril de 2014), e polas instruccións que anualmente publique o Servizo Municipal de Educación (SME en adiante). 4. O SME publicará cada ano, con suficiente antelación, as instruccións, o calendario e a documentación necesaria para a solicitude de praza. SOLICITUDES PARA A RESERVA DE PRAZA 5. Os/as menores escolarizados/as na REIM terán dereito preferente á renovación de praza na súa escola nas datas que se indiquen, sempre e cando estean ao día no pagamento das tarifas mensuais.6. Ademáis, poderase solicitar praza noutra escola da REIM, sempre que se cumpra co requisito anterior e se teña un/unha irmán/a na escola solicitada e, en caso de ser un/unha menor con NEAE, non haxa outro na unidade en que se solicite ingresar.7. As familias presentarán a solicitude de reserva de praza, xunto coa correspondente documentación, no lugar e datas que se indiquen na instrución que se publique anualmente. SOLICITUDES PARA NOVOS INGRESOS 8. Rematado o período de reserva de praza para os menores escolarizados na REIM, abrirase o período para solicitar praza para os novos ingresos.9. As familias poderán solicitar praza nun máximo de dúas escolas. PRAZAS DE URXENCIA SOCIAL 10. Enténdense por prazas de urxencia social aquelas que afectan ás seguintes situacións: a. Menores tutelados pola Administración autonómica. b. Fillas e fillos de mulleres que se encontren en casas de acollida ou vítimas de violencia de xénero. c. Menores que se atopen en circunstancias socioeconómicas e familiares que requiran unha intervención inmediata, tras informe dos Servizos Sociais do concello ou do departamento da Administración autonómica competente na materia.11. Poderán acceder a estas prazas na REIM aquelas solicitudes dirixidas á Dirección dunha escola ou ao SME e presentadas polos Servizos Sociais do concello ou por outro departamento competente para a Administración autonómica.12. Estas solicitudes poderán presentarse en calquera momento ao longo do curso escolar. REQUISITOS DE ACCESO 13. Poderán solicitar praza as familias e representantes legais de menores que teñan cumpridos como mínimo, os 3 meses de idade na data de comezo do curso, e non teñan cumpridos os 3 anos a 31 de decembro do ano en que se solicita a praza.14. Poderase flexibilizar este requisito para aqueles/as menores con NEAE susceptibles de integración. Para iso, presentarase ante a Comisión de Escolarización un informe do Equipo de Orientación Específico ou outra entidade pública especializada e un informe da Dirección da escola no que se valore se os recursos estruturais, materiais e humanos de que dispón son os adecuados para a educación e atención do/a menor. CRITERIOS DE PRIORIDADE PARA A ADXUDICACIÓN DE PRAZAS DE NOVO INGRESO 15. Unha vez rematado o prazo de solicitude e feita a baremación das solicitudes recibidas, a adxudicación de prazas realizarase en base aos seguintes criterios de prioridade: a. Terán preferencia para obter praza os/as menores que acrediten vivir empadroados/as no Concello con algún dos seus proxenitores, proxenitoras ou representantes legais con anterioridade ao 1 de xaneiro do ano en que se solicita a praza. b. En segundo lugar, e de existiren vacantes, poderán obter praza os/as menores empadroados/as no Concello con algún dos seus proxenitores ou representantes legais con posterioridade ao 1 de xaneiro do ano en que se solicita praza. c. En terceiro lugar, e de existiren vacantes, poderán obter praza os/as menores empadroados/as noutros concellos, sempre que algún dos seus proxenitores ou representantes legais traballe nunha entidade pública ou privada situada no termo municipal do Concello. d. En cuarto lugar, e de existiren prazas vacantes, poderán obter praza menores doutros concellos.16. As persoas que figuren como proxenitores/as ou titores/as legais autorizarán ao Concello da Coruña para que consulte os datos do Padrón municipal. O Concello poderá aceptar outros medios de proba admitidos en dereito para acreditar a residencia na cidade. CRITERIOS DE BAREMACIÓN 17. A renda anual da unidade familiar. A puntuación correspondente asignarase tomando como referencia o Indicador Público de Renda de Efectos Múltiples (IPREM) do ano que corresponda e veña indicado nas instrucións. A puntuación obterase en base aos seguintes tramos: 18. O cálculo da renda familiar calcularase do seguinte xeito: tomarase o importe dos ingresos totais da unidade familiar, que será o resultado da agregación das rendas de cada un dos seus membros do exercicio fiscal correspondente a dous anos antes do correspondente ao inicio do curso escolar, calculadas por agregación da base impoñible xeral coa base impoñible do aforro, segundo os criterios estabelecidos na normativa do imposto sobre a renda das persoas físicas. Para as persoas non obrigadas a declarar, as bases impoñibles ás que se fai referencia obteranse como resultado de aplicar aos datos existentes na Administración os criterios da lexislación do imposto sobre a renda das persoas físicas.19. No caso de unidades familiares formadas por unha soa persoa proxenitora (familias monoparentais) incrementarase o número real de membros que a compoñen nun 0,8 sempre que a outra persoa proxenitora non contribúa economicamente ao seu sustento.20. Enténdese por familia monoparental, a unidade familiar formada por unha única persoa proxenitora que non conviva con outra persoa coa que manteña unha relación análoga á conxugal e sempre que a outra persoa proxenitora non contribúa económicamente ao seu sustento.21. Entenderase por unidade familiar a formada polos/as cónxuxes non separados/as legalmente –así como as persoas unidas por análoga relación de afectividade– ou a formada por unha soa persoa proxenitora máis: a. As/os fillas/os menores, agás que, con consentimento do/a pai/nai, vivan de xeito independente. b. As/os menores en situación de acollemento familiar. c. As/os fillas/os maiores de idade que residan no domicilio e dependan economicamente dos proxenitores e se atopen nalgún destes supostos: i. Incapacitación xudicial e patria potestade prorrogada ou rehabilitada. ii. Que estean cursando estudos, mesmo no caso de que, por razón deles, residan durante o curso noutra localidade. iii. Que teñan recoñecido un grao de discapacidade superior ao 33 por cento. Estas situacións comprobaranse mediante o padrón e os datos tributarios correspondentes.22. No caso de proxenitores/as separados/as ou divorciados/as enténdese por unidade familiar a formada polo solicitante máis o/a proxenitor/a que teña a garda e custodia e, se os houber, os/as irmáns/ás menores de idade ou maiores de idade que presenten unha discapacidade igual ou superior ao 33% que convivan no domicilio familiar e consten rexistrados no padrón.23. Cando se produzan variacións de ingresos que supoñan unha diminución ou incremento de máis do 20 % no cómputo anual fronte aos que figuren na declaración do IRPF correspondente ao ano que se tome como referencia, poderán presentarse outros documentos que acrediten oficialmente a situación económica (declaración actualizada do IRPF, certificado emitido pola AEAT…). Tamén se poderá tomar en consideración, polo SME, outras circunstancias que modifiquen de xeito significativo a capacidade económica e familiar.24. A situación sociofamiliar asignaranse do seguinte xeito: 25. A situación laboral asignaranse do seguinte xeito: Neste apartado, no caso de familia monoparental a puntuación correspondente adxudicaráse multiplicada por dous. CRITERIOS DE DESEMPATE 26. Aplicaranse os seguintes criterios de desempate na seguinte orde de preferencia: FASES DO PROCESO 27. O proceso de admisión comprenderá as seguintes fases: a. En primeiro lugar, abrirase un prazo de reserva de praza para que as familias con fillos e/ou fillas matriculados/as na REIM podan solicitar praza para o seguinte curso escolar. b. Rematado este prazo publicaranse as prazas vacantes na REIM. c. Nos días seguintes abrirase o prazo de solicitude de novo ingreso no cal, as familias presentarán as solicitudes e a documentación correspondente no lugar e horarios indicados nas instrucións. Pechado este prazo procederase a baremar as solicitudes. d. Celebraranse Consellos escolares para supervisar e aprobar as puntuacións acadadas polas persoas solicitantes. Se algunha das solicitudes non se aproba en consello escolar deberá enviarse á Comisión de escolarización. e. A Comisión de escolarización resolverá calquera incidencia presentada nos consellos escolares durante a baremación das solicitudes e o desenvolvemento do proceso. f. Publicación de listaxes provisionais coas puntuacións acadadas polas persoas solicitantes abrindo un prazo de reclamación de 10 días hábiles. Durante o período de reclamacións, non serán admitidos nin valorados novos documentos que non fosen presentados no prazo de solicitude. As reclamacións entenderanse resoltas coa publicación das listas definitivas. g. Rematado o prazo de reclamacións, se houber modificacións nas listaxes, estas deberán aprobarse en consello escolar e posteriormente na comisión de escolarización. h. Publicación das listaxes definitivas e listaxes de agarda que recollerán as modificacións presentadas no prazo de reclamacións, se as houbera. i. Por último, abrirase o prazo de matrícula. j. O comezo do curso fixarase nos dez primeiros días lectivos do mes de setembro.28. Anualmente, o SME publicará as datas das diferentes fases do proceso de admisión. LUGAR DE PRESENTACIÓN DAS SOLICITUDES 29. As solicitudes e a documentación correspondente presentaranse no lugar e datas que se indiquen nas instrucións ditadas para regular o proceso de admisión correspondente. DOCUMENTACIÓN 30. A documentación para as solicitudes de novos ingresos, presentarase na forma que indiquen as instrucións ditadas para os efectos.31. Todos os anos presentarase como documentación obrigatoria, polos medios que se indiquen nas instrucións anuais: a. Copia do resgardo da ficha de solicitude que se cubriu en liña (trátase do documento en PDF enviado ao correo electrónico unha vez feita a inscrición). Este documento PDF debe estar asinado polas persoas proxenitoras ou representantes legais do/a solicitante. b. Fotocopia do documento acreditativo da identidade (DNI, pasaporte, NIE…) das persoas que figuren como proxenitoras ou representantes legais con patria potestade ou tutela sobre o/a menor. c. Fotocopia do Libro de familia ou documento que o substitúa legalmente.32. No caso de non se autorizar na solicitude a consulta dos datos do Padrón e/ou datos tributarios, terase que achegar o volante de empadroamento e/ou certificación expedida pola Axencia Estatal de Administración Tributaria nos termos que se indiquen nas instrucións.33. O SME publicará nas instrucións anuais a documentación opcional e baremable a presentar por parte das persoas proxenitoras ou titoras legais. PRAZO EXTRAORDINARIO 34. O SME poderá abrir un prazo extraordinario de presentación de solicitudes, coas seguintes condicións e requisitos: a. A valoración destas solicitudes farase no momento en que se produza unha vacante nun dos grupos de idade e, a lista de espera formal derivada do proceso de admisión en curso, estea esgotada. b. As familias solicitantes no prazo extraordinario presentarán a mesma documentación esixida no proceso de admisión ordinario. Esta documentación estará actualizada e entregarase no momento que a escola lle comunique a existencia dunha vacante. Establecerase un prazo máximo de 3 días hábiles para presentar a documentación a partir do día seguinte da chamada da escola. c. Unha vez que as familias presenten a documentación, procederase a baremar en base aos criterios establecidos para o proceso de admisión correspondente. d. Finalizada a valoración, a escola publicará unha lista coas puntuacións obtidas polas persoas solicitantes no prazo extraordinario. e. Esta lista utilizarase para cubrir vacantes posteriores e non poderá incorporar novas solicitudes. Unha vez esgotada, abrirase outro proceso similar coas solicitudes recollidas con data posterior á publicación desta primeira lista do prazo extraordinario. f. As familias ou representantes legais poderán presentar a solicitude no prazo extraordinario no momento en que o neno ou nena nace, pero esta solicitude non se pode baremar, nin se terá en conta até que o/a solicitante cumpra o requisito de ter 3 meses de idade. Nestes casos, a antigüidade no padrón municipal tomarase como referencia a data de rexistro dos proxenitores. g. As familias solicitantes no prazo extraordinario poderán solicitar praza nun máximo de dúas escolas. PUBLICACIÓN DAS TARIFAS 35. Nas instrucións ditadas polo SME para regular o proceso de admisión, figurarán as tarifas educativas e do servizo de orientación xunto coas tarifas dos servizos complementarios, aprobadas en Xunta de Goberno Local. Aprobado pola Xunta de Goberno Local o día 7 de marzo de 2019 A Coruña, 7 de marzo de 2019 A Terceira Tenente de Alcaldesa, Área de Xustiza Social e Coidados Peter Wilhelm Alvarez Ude Cacheda